**ДЕКАНУ ФИЛОЗОФСКОГ ФАКУЛТЕТА УНИВЕРЗИТЕТА У НИШУ**

**НАСТАВНО-НАУЧНОМ ВЕЋУ ФИЛОЗОФСКОГ ФАКУЛТЕТА УНИВЕРЗИТЕТА У НИШУ**

**Предмет**: Образложење за покретање интерног пројекта под називом ***Савремени правци у истраживањима англистичке лингвистике и англофоне књижевности и културе***

На седници одржаној 13. јуна 2018. године, Веће Департмана за англистику усвојило је следеће образложење интерног пројекта под називом *Савремени правци у истраживањима англистичке лингвистике и англофоне књижевности и културе*:

На предлог Деканата Филозофског факултета, фебруара 2018. године на Департману за англистику донесена је одлука о покретању интерног истраживачког пројекта под горњим називом.

Идеја иза оваквог вида организовања јесте да се омогући заједничка ниша која ће свим заинтересованим наставницима и сарадницима Департмана да олакша научно-истраживачки рад, сарадњу на припреми заједничких презентација за конференције и научних чланака, удруживање у истраживачке секције на основу заједничких интересовања, те коначно несметано испуњавање услова за академско напредовање.

Oсновне активности договорене на Департману које се планирају за прву годину реализације пројекта су:

- Оспособљавање две новоосноване лабораторије у оквиру Департмана (Лабораторија за језичку когницију и Лабораторија за фонетска истраживања) и започињање истраживачког рада у њима

- Испитивање могућности за обнављање Зборника радова Департмана за англистику, као годишње или двогодишње публикације Департмана, те, уколико буде сагласности од стране управе Факултета, поновно покретање Зборника.

- Прикупљање радова наставника и сарадника Департмана за публикације Факултета и Универзитета у Нишу (Teme, Facta Universitatis, Philologia Mediana, Годишњак за психологију, уколико се обнови – Зборник радова Департмана за англистику). Мотивисање аутора да у сваки рад унесу униформну фусноту на српском и енглеском језику са називом и бројем пројекта, која ће бити валидирана од стране Факултета као резултат пројекта, између осталог и у документацији за научно напредовање наставника и сарадника.

- Организација округлих столова на тему језика и књижевности у оквиру редовне годишње конференције на Департману за англистику, са циљем да се отвори дискусија о савременим тенденцијама у истраживањима у англистичкој лигвистици и англофоној књижевности и култури (2019: Језик, књижевност, контекст)

- Организација бар једног отвореног предавања гостујућих или домаћих професора на Факултету у току школске године (из области англоамеричке књижевности и културе, односно англистичке лингвистике)

Учесници пројекта су сви наставници и сарадници Департмана за англистику, и то:

др Драгана Машовић, редовни професор

др Весна Лопичић, редовни професор

др Милица Живковић редовни професор

др Биљана Мишић Илић, редовни професор

др Татјана Пауновић, редовни професор

др Владимир Јовановић, редовни професор

др Виолета Стојичић, ванредни професор

др Михаило Антовић, ванредни професор

др Владан Павловић, ванредни професор

др Данијела Петковић, доцент

др Душан Стаменковић, доцент

др Нина Лазаревић, доцент

др Милена Каличанин, доцент

др Ана Коцић, доцент

др Милица Радуловић, доцент

др Наташа Тучев, доцент

др Љиљана Јанковић, виши лектор

др Марта Величковић, виши лектор

Љиљана Марковић, виши лектор

Александар Пејчић, асистент

Владимир Фигар, асистент

Сања Игњатовић, асистент

У Нишу, 13.6. 2018. године

С поштовањем,

Управник Департмана за англистику

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Милица Живковић